《七夕雨席上次陈平冈太史韵为 其二》
明代·黄廷用

用拙逢知己，云何卜此程。欲应天上会，漫道别时情。

泪滴河源浅，愁分曙色明。星桥犹可度，相望水盈盈。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。